Materiālu sagatavoja

Talsu PII “Pīlādzītis”

mūzikas skolotāja

Baiba Brice

**Muzikālais materiāls lietošanai grupās pavasarīgu tēmu ietvaros:**

**skandējam, ritmizējam, dziedam, klausāmies, ejam rotaļās, dejojam!**

* **Mūzika ar dabas skaņām agrā rīta vai mākslas nodarbības fonam:** [**https://www.youtube.com/watch?v=6u9ee9Qgk-g**](https://www.youtube.com/watch?v=6u9ee9Qgk-g)
* **Putnu balsis:** [**https://www.youtube.com/watch?v=OogjSq4QSfc**](https://www.youtube.com/watch?v=OogjSq4QSfc)
* **Kukaiņu nozīme cilvēka dzīvē (komentāros nepilnīgs teksts – īpaši par bitēm-, tas skolotājam jāpapildina un jāpalabo) :** [**https://www.youtube.com/watch?v=kE5YlHG95lg**](https://www.youtube.com/watch?v=kE5YlHG95lg)

**Dziesmas:**

* Kukaini, ragaini (latviešu tautas dziesma)
* Kas tur čabinās? (B.Brice, “Skaņu spēles- II”158.lpp.)
* Kas notiek zem zemes? (B.Brice, “Skaņu spēles- II”154.lpp.)
* Vēl dārzā kluss (B.Brice, “Skaņu spēles- II”155.lpp.)
* Dziesmas un rotaļas par kukaiņiem: skat. grāmatā “Skaņu spēles – II”- 174. – 178.lpp.
* Dziesmas un rotaļas par putniem: skat. grāmatā “Skaņu spēles – II”- 166.– 170.lpp.

**Par kukaiņiem, tārpiņiem, gliemežiem un citiem sīkulīšiem:**

* “Skudriņas”- skat.grāmatā “Es tik būšu varens muzikants”- 27.lpp.
* “Muša un kamene”- skat.grāmatā “Kociņu spēles”
* “Kukaiņu orķestris” – skat.grāmatā “Viss sākas ar rotaļu”132.lpp.
* Skat.grāmatā “Pirkstiņu rotaļas”(oranžajā) 57.-59.lpp.
* Skat. grāmatā “Kociņu spēles”- 65.-66.lpp.

**Zemes bite**

Zemes bite kamene

Ziedputeksni samina.

Zieds aiz dusmām purpina:

Tā vairs nevar turpināt!

Bites spārnus čabina,

Ziedu lūdz un labina

(A.Goba)

*Skandē dažādos tempos un balss tembros – smalkās, augstās, zemās, balsīs; ar dažādām emocijām – priecīgi, bēdīgi, mundri un miegaini, dusmīgi, viltīgi, etc.*

**Zirneklīša ģimene**

Zirneklīts ar ģimeni *runas ritmā, grozot plaukstas,*

Tīklu velk starp ķimenēm:  *savieno rādītājpirkstu ar otras rokas īkšķi*

Tētis, mamma, bērniņi, *pa vienam paceļ īkšķi, rādītājpirkstus,*

 *tad visus pirkstus un ātri kustina*

Darbā tie nav lēnīgi!

Skat, jau tīklā šūpojas. *sakrusto abu roku pirkstus, izveidojot šūpulīti, viegli šūpo*

Saules staros sasildās. *šķērsām uzliek vienu plaukstu virs otras,*

 *izveidojot “saulīti”, kustina pirkstus*

*B.Brice*

**Zirneklītis**

*Roku pirkstu sākuma pozīcija: savieno abu roku izplestu pirkstu galus. Skandējot tekstu, ritmiski pa vienam pēc kārtas atceļ un savieno pirkstus.*

Visas pļavas aiz upītes *pa vienam savieno abu roku pirkstus,*

Pilnas zīda pavedienu: *atbilstoši skandētajām zilbēm*
Zirneklītis sagšas auda r*unas ritmā, grozot plaukstas,*

Mušiņām māsiņām. *savieno rādītājpirkstu ar otras rokas īkšķi.*

*Latviešu tautas dziesma*

**Kamenīte (fragm.)**

*Dzejoli skandē, sagrupējoties divās grupās: zummēttāji un skandētāji. “Zummētāji” zummzina skolotāja izraudzītā ritmā un mainīgā balss augstumā; skandētāji ritmiski runā dzejoļa tekstu. Atkārtojot, mainās lomām.*

*Ja bērniem divbalsība labi izdodas, var mēģināt darboties trīs balsīs: skandētāji un divās grupās – zummētāji: vieni zummina lēni, zemās balsīs; otri – ātri, augstās balsīs.*

*Piemēram:*

*I I II II I*

*Zummm! Zummm! Zum, zum, zum, zum, zummm!*

Kamenīte, samtsvārcīte,

Melnās zamša kurpītēs;

Neļauj puķītes man plūkt,

Gribot medutiņu sūkt!

*L.Apšeniece*

**Vabolīte**

**Nepieciešams:** roku lelle „mārīte”, mīkstā rotaļlieta „mārīte” vai sarkana berete ar melniem punktiņiem.

**Rotaļas norise:** dziedātāji izvietojas aplī, pietupstas, rokas izstieptas aiz muguras kā vaboles spārniņi. Apļa vidū viens no bērniem ar roku lelli (sākumā – skolotāja, vai muzikāli spēcīgākie bērni, maiņas kārtībā pēc tam arī citi). Visi kopā dzied četrrindes pirmās divas rindas pēc skolotāja sniegta melodiskā modeļa parauga (izmantojot m3 vai T3)

Vabolīte spārnus pleš,

Drīz to gaisā pacels vējš:

Žu-žu-žū, žu-žu-žū, U-ūūū! (2x)

Otrās divas rindas „žu-žu-žū..” dzied vidū esošais, brīvi veidojot savu melodisko versiju. „U-ūūū!”dzied kā *glissando* uz augšu vai leju. Atkārtojot šo melodiju nodzied visi kopā.

**Gliemeža lidojums** (fragm.)

*Aprakstīto darbību, atbilstoši runas ritmam, veic skandēšanas laikā.*

Dip-dip-dapu! Dip-dip-dapu! *Runas ritmā dūrītes divreiz sit vienu pa otru;*

 *uz “dapu” 2x sasit plaukstas; atkārto darbību vēlreiz*

Soļo gliemezis pa lapu; *ar pirkstiem soļo par otras rokas delmu*

Pēkšņi vējš sāk nikni pūst, *paceļ rokas, šūpo virs galvas*

Lapa neiztur un lūst! *pie “lūst” noknikšķina skaļu knipi*

*L.Apšeniece*

**Dundura kāzas (fragm.)**

*Dzejoli apskaņo, izmantojot mutes skaņas vai/un dažādus skaņu rīkus: guiro (circeņi), spindzētājs (lapsenes),duduku (kamenes), kazū (sirseņi), tamburīnu (dunduri), ritma kociņi (prusaki), zvārgulīši vai mazie šķīvīši (vaboles).*

Circeņi dziedāja, *runas ritmā spēlē guiro*

Lapsenes dūca, *runas ritma ilgumā divas – trīs reizes velk “spindzētāju”*

Kamenes sanēja, *skandina duduku*

Sirseņi rūca, *spēlē kazū*

Dancoja dunduri, piecirta kāju, *runas ritmā pagrabina tamburīnu,*

 *tad – uz “piesita kāju” ritmiski piesitieni*

Prusaki grūstījās, *runas ritmā sit ritma kociņus*

Vaboles rājās. *skandina mazos šķīvīšus vai trijstūri*

L.Apšeniece

**Simtkājis**

**Rotaļas dalībnieku vecums**: no 4 g.v.

**Nepieciešams**: katram dalībniekam viens ritma kociņš vai ~15 cm gara krāsaina aukliņa.

Simtkājis ar simtu kājām *skandē un vienlaikus ar kociņu viegli klaudzina pa grīdu*

Ciemos iet uz drauga mājām

Iet un iet jau krietnu brīdi, *kociņu noliek uz grīdas horizontāli, runas ritmā pamīšus cilā tā galus*

Nogājis vēl tikai sprīdi.

Simtkājis daudz ātrāk tiktu, *skandē ātrā tempā, atbilstoši piesit kociņu pie grīdas*

Ja pār pleciem kājas liktu.

*P.s.: ja darbojas ar aukliņām, tad skandējot kustina aukliņu, uz grīdas veidojot sprīžmetēja gaitas kustības.*

**Rotaļa “Zirneklītis”**

**Bērnu vecums:** no 4-5 g.v.

**Nepieciešams:** liels kamols ar rupju dziju vai tamborētu aukliņu.

**Rotaļas norise:** bērni sēž aplī, un, dziedot dziesmu vai skandējot, pa grīdu viens otram apļa pretējā pusē ripina kamolu:

Re, pa smilgu augšup

Zirneklītis lien;

Lodā šurpu, turpu

Naski visu dien!

Kurš saņem kamolu, pirms ripināt to tālāk, satver pavedienu sev rokās un tur to visu rotaļas laiku. Kad izveidojies “zirnekļa tīkls”, tie bērni, kuri netur pavedienu rokās, kļūst par “mušiņām”. “Mušiņas” staigā pa apļa vidu, cenšoties ar kāju nepieskarties auklai. Ja kāds pieskaras auklai, to “mušiņu” ir “notvēris zirneklis”.

**Sējam, stādām, vērojam:**

**Dārziņš**

Šis ir mans dārziņš, *pietupstas, norāda uz zemi sev priekšā*

Kur puķītes augs: *ar roku kustībām atdarina puķes aug*

Es sēkliņas sēju, *imitē sēšanas kustības*

Lai asniņi aug. *lēnām pieceļas, kustina sev priekšā izstieptu roku pirkstus*

Tos saulīte sildīs, *saliek plaukstas ar izplestiem pirkstiem blakus, kustina pirkstus*

Un lietutiņš lies, *kustinot pirkstus, nolaiž rokas lejup, pietupstas*

Skat, drīz mazie stādiņi *norāda uz zemi sev priekšā*

Dobē jau dies! *ar pirkstu galiem dipina pa zemi*

(B.Brice)

**Dziesma “Mazā sēkliņa”**  B.Brice

Sīku, mazu sēkliņu iestādām *kreisā roka dūrē kā “puķu podiņš” –*

 *tajā paslēpts kaprona lakatiņš; ar labo roku “ieliek sēkliņu”*

Plik, plak, zemīti piespiežam; *ar labo roku paplikšķina par kreisās rokas dūres virspusi*

Ūdentiņu lejkannā ielejam, *labā roka dūrē ar izstieptu īkšķi – “lejkanna”*

Mazo sēkliņu aplaistām. *“aplej sēkliņu”*

Silti saules stariņi sasilda to *izpleš labās rokas pirkstus virs kreisās rokas kā saules starus*

Puķes mazo asniņu apmīļo. *paceļ kreisās rokas īkšķi*

Puķe plaucē ziedu – pasmaržo, *ar abām plaukstām aptver paslēpto lakatiņu,*

 *lēnām atver sakļautās plaukstas*

Puķes skaisto ziedu apbrīno! *paceļ rokas virs galvas ar “izplaukušo ziedu*

**Kustību skaitāmpants**

**Zirņi**

Zirni dobē dēstīsim,  *pietupstas, imitē stādīšanas kustības*

Garu, garu audzēsim *lēnām pieceļas, šūpo paceltas rokas*

Lietutiņš to aplaistīs,  *lēnām nolaiž rokas, kustinot pirkstus*

Saulīte to sasildīs. *virs galvas paceļ rokas, ar plaukstām izveido “saulīti”*

Drīz jau zirnis uzziedēs,

Gardas pākstis nobriedēs.

Zirņi briest, briest, briest, briest, *sev priekšā paceltas rokas savieno aplī,*

 *ritmiski tās atvirza vienu no otras*

Ķeriet zirnīšus ciet! *pie “ciet” sasit plaukstas*

*B.Brice*

**Pirkstu rotaļa**

**Zirņi**

Pākstī pieci zirņi –  *izslien kreisās rokas piecus pirkstus*

No ļoti labas šķirnes; *parāda labās rokas īkšķi (kā žestu)*

Tie vējiņā šūpojas *saliek plaukstas, izveidojot “zirņu pāksti”, šūpo*

Un saulītē – sasildās. *saliek abu roku plaukstas vienu virs otras,*

 *pirksti izvērsti kā saules stariņi, kustina pirkstus*

Zirņi briest, briest, briest, *kreisā roka dūrē, ar labo roku to aptver,*

 *runas ritmā rāda, kā zirnis briest*

Pāksts vairs nevar ciest!

Atskan “paukš”, izbirst tie *sasit plaukstas, ar pirkstu galiem*

 *rībina pa grīdu vai galdu*

Zirņi gardie, saldākie. *noglauda vēderu*

 *B.Brice*

**Par putniem:**

* “Es pazinu to putniņu”- latv.t.dz.
* “Dzenīts kala knipu – knapu”- latv.t.dz.
* “Kur tu skriesi, vanadziņi”- latv.t.dz.
* “Skaisti dziedi, lakstīgla”- latv.t.rot.
* “Visi putni lido”- latv.t.rotaļa (skandējot vai dziedot)
* “Diena un nakts: - latv.t.rotaļa
* “Klab, klab, klabulīši”- kanons (Mūzika sešgadīgajiem. Mana grāmatiņa)
* Skat. grāmatā: Pirkstiņu rotaļas” (oranžajā; 50. -56.lpp.)
* Skat. grāmatā ”Viss sākas ar rotaļu” (39.-40.lpp.)
* Skat. grāmatā “Kociņu spēles” (60.-64.lpp.)

**Dzērves**

Viens, div’, trīs - nu saki man -

Kā tad dzērvju dziesma skan?

Krū - krū tur un krū - krū te,

Dzērves dejo baletu!

(Baiba Brice)

**Skandēšanas norise.**

Bērni nostājas pāros viens pret otru.

Skandējot 1. rindu, pārinieki trīs reizes sasist labās, tad trīs reizes sasist kreisās plaukstas.

Skandējot 2. rindu, katrs divas reizes sasit savas plaukstas, tad divas reizes piesit partnera plaukstām.

Skandējot 3. rindu, bērni stāv uz kreisās kāja, tad uz labās kājas un vēzē rokas kā spārnus.

Skandējot 4. rindu, bērni sadod paceltas labās rokas un soļiem runas ritmā apmainās vietām.

**Meža māte putnus sauca**

*Skandē, pavadot ar SŽ ostinato:*

Meža māte putnus sauca: ū-ā-ū!

Kalniņāi stāvēdama: ū-ā–ū!

Sloka Grieta, irbe Maija – ū-ā-ū!

Krauklis Juris, sīlis Ancis, ū-ā-ū!

Paipaliņa Madaliņa – ū–ā- ū!

Rubenītis Bērtulītis – ū-ā–ū!

*Latviešu tautas dziesma*

**Putnu dziesmas**

Visi putni skaisti dzied, *pirms skandēšanas un pēc rindiņas svilpaunieki*

Dzenis vien nedziedāja: *guiro*

Kāda joda tas dziedās – *bundziņas*

Prauli vien vēderā!  *guiro*

*Latviešu tautas dziesma*

**Dzeguzēns**

Putnu mamma ligzdiņā *Runas pamatā ritmiski spēlē skaņu caurules F-C.*

Izdēj četras oliņas.

Perē, perē, skatās - re,

Garām lido dzeguze. *Spēlē svilpaunieku - dzeguzīti.*

Kamēr putnu māmiņa *Runas pamatā ritmiski spēlē skaņu caurules F-C.*

Noķer vienu mušiņu,

Ielien ligzdā dzeguze,

Iedēj savu oliņu. *Spēlē svilpaunieku - dzeguzīti.*

Kā gan viņai kauna nav? *Runas pamatā ritmiski spēlē skaņu caurules F-C.*

Paies laiciņš un tad - klau -

Ligzdiņā kāds kūko jau:

Ku- kū! Ku- kū! *Spēlē svilpaunieku - dzeguzīti.*

(Baiba Brice)

**Cīrulis**

Kritīs, kritīs, *izveido “cīruli”-* *sakrusto abu roku delnas kā spārnus, kustina runas ritmā*

Kritīs, kritīs,

Drīz, drīz, *“lidina cīruli”- roku kustības plūstošas, no augšas uz leju, no lejas uz augšu*

Paklāj kažociņu, *imitē kustības, kā izklājot kažociņu*

Paklāj kažociņu,

Paukš! *Izrunā ar lejupkrītošu glissando; beigās sasit plauktas, pietupstas.*

*Latviešu tautas skaitāmpants*

**Putniņi**

Cī, cī, cī, cī, *ar abu roku pirkstiem atdarina, kā putni virina knābīšus*

Juku, juku, juku, juku, *runas ritmā* *griež vienu roku ap otru*

Putniņš ligzdiņā, *uz kreisās rokas plaukstas uzliek dūrē savilktu labo plaukstu,*

Putniņš ligzdiņā,  *ar īkšķi un rādītājpirkstu izveido putniņa knābīti.*

Juku, juku, juku, juku, *skandē augšupejošā intonācijā,*

 *runas ritmā* *griež vienu roku ap otru*

Čirrr – *sasit plaukstas*

Putniņš mežā! *ātri kustinot plaukstas, paslēpj tās aiz muguras*

*Latviešu tautas skaitāmpants*

**Dūku, dūku, balodīti**

*Pirmās divas rindas skandējot, saliek plaukstas kopā ar virspusēm un pa vienam saāķē roku pirkstus, sākot ar mazākajiem; tad rokas, - pirkstus neatlaižot - griež uz leju un izgriež pret sevi, īkškis paliek viducī - kā putniņš ligzdā (kustība kā skaitāmpantā “Jēcis – Pēcis iet uz skolu”).*

*Trešo rindu skandējot, atlaiž rokas un pa vienam savieno abu plaukstu pirkstus: sāk ar īkšķiem (zirņi), piesitot tos vienu pie otra runas ritmā uz katru zilbi, tad rādītājpirkstus (pupas), vidējos pirkstus un zeltnešus (kaņepītes).*

*Skandējot ceturto rindu - “iesarkani ābolīši” - ritmiski sasit abu roku stingru pirkstu galus.*

Dūku, dūku, balodīti,

Kas tavā guzniņā?

Zirņi, pupas, kaņepītes,

Iesarkani ābolīši.

*Latviešu tautas dziesma*

**Pavasarī**

Saule snīpi kutina, *Spēlē trijstūri vai vēja zvanus.*

Zaķēns pļavā aizļinkā, *Spēlē ksilofonu*.

Vizbulīte galvu groza: *Spēlē metalofonu.*

Šogad gribu svārkus rozā!

Putnu koris līksmi skan - *Spēlē svilpauniekus un lakstīgalas.*

Pavasarī jauki gan!

(Baiba Brice)

**Putnu koris**

Mežmalītē jaukā, zaļā *Skandina metalofonu.*

Putni dzīvo savā vaļā: *Spēlē piemērotu svilpaunieku vai blokflautu.*

Žubīte pie zīlītes iet,

Pīc, pīc, pīc - tā viņa dzied.

Strazdu bērni čirina, *Skandina kabasu.*

Savus knābjus virina. *Spēlē divtoņu svilpaunieku - dzeguzīti.*

Dzeguzīte gadus kūko

Un pēc svešas ligzdas lūko.

Tad, kad vakars krēslot sāk, *Skandina metalofonu vai vēja zvanus.*

Īstās mākslinieces nāk: *Spēlē ūdens lakstīgalas.*

Lakstīgalas - solistes -

Spēlē nakts koncertu mums.

(Baiba Brice)

 **Vārnas mīklas**

**Rotaļas norise:** bērni nostājas puslokā, iepretim viņiem – “vārniņa”. Bērni skandē:

**Bērni:** Vārniņ, vārniņ!

**Vārniņa:** Krā, krā, krā!

**Bērni:** Kur tu biji?

**Vārniņa:** Tirdziņā! (mežmalā)

**Bērni:** Ko tu pirki? (Ko tu redzēji?)

**Vārniņa:** Skatieties!

Vārna ar kustībām vai aprakstošo mīklu.

**Divi mazi putniņi**

*Skandē, ar pirkstiem veic atbilstošas kustības.*

Divi mazi putniņi sēdēja krūmā:

Viens bija jautrais,

Otrs bija drūmais;

Aizlidoja jautrais,

Aizlidoja drūmais,

Atlidoja jautrais,

Atlidoja drūmais.

Dziedāja putniņi, skanēja krūmājs,

Dziedāja putniņi, skanēja krūmājs!

**Putniņ, putniņ!**

*Rotaļa vingrina bērnu rima izjūtu, stimulē domāšanu, reakciju. atminu, stimulē kustību koordināciju un skanošos žestus, papildina bērna vārdu krājumu, iepazīstina ar dažādiem putniem.*

**Bērnu vecums:** no 6 g.v.

**Nepieciešamais:** kartītes ar dažādu putnu attēliem.

**Rotaļas gaita:** bērni un skolotāja sēž aplī. Katram bērnam priekšā ir kartīte ar putna attēlu. Pirms uzsāk rotaļu, skolotājs visiem bērniem parāda visas kartītes un palīdz atsaukt atmiņā katra putna nosaukumu. Izmanto bērniem zināmus putna attēlus - stārķis, pūce, zvirbulis, balodis, zīlīte, sarkankrūtītis, strazds, dzenis, gulbis u. c.

Visi kopā izpilda ritma *ostinato* un skandē: “Putniņ, putniņ, kā tevi sauc?” Bērni pēc kārtas nepārtraucot *ostinato,* ritmā nosauc sava putna vārdu, piemēram : “Mani sauc gulbis.” Skandēšanu atsāk no jauna ar jautājumu, pēc tam atbild nākamais bērns. Rotaļu atkārtojot, bērni samainās ar kartītēm.

*Ostinato* varianti

Piesit pa labo, tad pa kreiso celi, sasit plaukstas.

Labā roka izpilda knipi, pēc tam kreisā roka - divus piesitienus pa celi.

Izpilda piesitienus (vārdi “putniņ, putniņ”) ar atsitienu pret otras rokas plaukstu pa labo, tad pa kreiso celi, pēc tam sit plaukstas.

**Stārķis**

Nostājies uz vienas kājas, *Spēlē runas ritmā klabatas.*

Stārķis skaļi klabina.

Klabina un klabina: *Spēlē runas ritmā klabatas.*

Ar citiem stārķiem sazinās.

Ja šim pļavā varžu daudz, *Skandina kvarkšķi vai koka vardītes.*

Tad viņš ciemos draugus sauc. *Spēlē runas ritmā klabatas.*

(Baiba Brice)

**Strazda bērni**

Strazdam būrītī bērniņi pieci,

Kā lai tos pabaro? – gudrs tieci!

No rīta līdz vakaram tārpiņus lasa,

Ēst, ēst, -strazda bērniņi prasa.

Strazda bērniņiem balstiņas skaļas

Strazda bērniņiem mutītes vaļā!

* ***Skandē dzejoli, ar pirkstiem veic tekstam atbilstošas kustības.***
* ***No pārlocīta papīra šķīvja izveido putna ligzdu, kurā pieci mazi putniņi. Skandē, darbojas ar pašdarināto ligzdiņu un putniņu, kurš “pielido”, barot “bērniņus”.***

**Putnu koris**

*Rotaļa uzmanības, ritma izjūtas un muzikalitātes attīstīšanai. Nostiprina un bagātina bērnu vārdu krājumu par tēmu “Putni”.*

**Bērnu vecums:** no 6 g.v.

**Nepieciešamais**: 4-5 dažādu putnu attēli.

**Rotaļas norise:** bērnus sagrupē 4-5 grupās, katrai no tām savs putna attēls.

Piemēram, ir šādas grupas: “zīlītes”, “pūces”, “stārķi”, “ķīvītes”, “dzeņi”. Kopā ar bērniem pārrunā, kā katrs putns dzied, tam raksturīgo. Piemēram, pūces sauc “u-ū”, zīlītes - “pink-pink”, stārķi klabina, dzeņi kaļ. No šīm “putnu dziesmām” veido ritma motīvus. Ritma motīvi var tikt gan skandēti, gan dziedāti, gan plaukšķināti vai to atskaņošanai izmantoti skanu rīki. Rotaļas laikā “diriģents” - sākumā pedagogs, pēc tam kāds no bērniem - ar rokas mājieniem norāda, kuriem “putniem” jāsāk vai jāpabeidz dziedāt. Rotaļu var spēlēt arī mūzikas pavadījumā. Šim nolūkam ieteicams izvēlēties atbilstīga rakstura CD ierakstus.

**Jautrie putniņi**

Katram bērnam rokās “spārniņi”. Skanot mūzikai, “putniņi lido” pa telpu, vēzējot “spārniņus”; mainoties mūzikas ritmam, bērni pietupstas un ar pirkstu galiem viegli piesit grīdai, imitējot, kā putni knābā graudus. Kad “putnu māmiņa” sauc “putniņus” - pūšot ūdens lakstīgalu, visi “putni aizlido” uz telpas malu, kur iepriekš novietoti svilpaunieki. Bērni apsēžas uz soliņiem - uz “zara” - un pūš svilpauniekus. Atkārtojot rotaļu, putnus pie sevis sauc “dzenis” - telpas otrā malā, un bērni spēlē ritma kociņus.

**Putni mainās ligzdām**

**Rotaļas dalībnieku vecums:** no 5-6 g.v.

**Rotaļas norise**: bērnus sadala pa nelielām grupiņām (3-4 bērni katrā) – dažādi putni. Piemēram, zīlītes, pūces, dzeņi, baloži, zvirbuļi, vārnas. Katrs sev uz grīdas vai laukumā uz zemes novelk apli – “ligzda”. Putni sēž “ligzdās” un skandē “putnu dziesmas”. Piemēram, zīlīte: cillīt, cillīt”, zvirbuļi “Čir-čir- čir!”, baloži “du-du-dūu”; pūces “Uhū! Uhū!”etc.

Rotaļas vadītājs – “vanags”- ieņem vietu centrā. Kad “vanags” nosauc divus putnu vārdus, tie skrien un mainās vietām. Vanags cenšas kādu no tiem noķert.

P.s. analoģiski var spēlēt, izmantojot kukaiņu vārdus.

**Rotaļa smalkās motorikas vingrumam**

**Īkšķi zīmē**

**Bērnu vecums:** no 5 g.v.

**Nepieciešams:** skaņu ieraksts pēc skolotāja izvēles.

**Rotaļas norise:** bērni nostājas izklaidus tā, lai varētu redzēt skolotāju. Skolotājs, skanot mūzikai, veic ar pret sevi vērstiem īkšķiem gaisa zīmējumus. Vispirms kustības 4x veic ar vienu, pēc tam tikpat ilgi – ar otru roku. Iepauzējot uzdod bērniem jautājumu: ko mēs zīmējām? (saulīti, viļņus, riņķi, burtu, ciparu, etc.)